พระราชบัญญัติสถาบันราชภัฏ พ.ศ. 2538 (ยกเลิก)
วันที่ประกาศ: 1995-01-24

content: พระราชบัญญัติ สถาบันราชภัฏ พ.ศ. ๒๕๓๘ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๑๙ มกราคม พ.ศ. ๒๕๓๘ เป็นปีที่ ๕๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งสถาบันราชภัฏขึ้นแทนวิทยาลัยครู จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติสถาบันราชภัฏ พ.ศ. ๒๕๓๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิก (๑) พระราชบัญญัติวิทยาลัยครู พ.ศ. ๒๕๑๘ (๒) พระราชบัญญัติวิทยาลัยครู (ฉบับที่ ๒) พ.ศ. ๒๕๒๗
sectionNo: 4
content: มาตรา ๔ ให้วิทยาลัยครูที่ได้จัดตั้งขึ้นตามพระราชบัญญัติวิทยาลัยครู พ.ศ. ๒๕๑๘ เป็นสถาบันราชภัฏตามพระราชบัญญัตินี้
sectionNo: 5
content: มาตรา ๕ ในพระราชบัญญัตินี้ “สถาบัน” หมายความว่า สถาบันราชภัฏแต่ละแห่ง “คณะกรรมการสภาสถาบัน” หมายความว่า คณะกรรมการสภาสถาบันราชภัฏ “สภาประจำสถาบัน” หมายความว่า สภาประจำสถาบันราชภัฏแต่ละแห่ง “สำนักงาน” หมายความว่า สำนักงานสภาสถาบันราชภัฏ “เลขาธิการ” หมายความว่า เลขาธิการสภาสถาบันราชภัฏ
sectionNo: 6
content: มาตรา ๖ ให้รัฐมนตรีว่าการกระทรวงศึกษาธิการรักษาการตามพระราชบัญญัตินี้ และให้มีอำนาจออกประกาศกระทรวงศึกษาธิการเพื่อปฏิบัติการตามพระราชบัญญัตินี้ ประกาศกระทรวงศึกษาธิการนั้น เมื่อได้ประกาศในราชกิจจานุเบกษาแล้วให้ใช้บังคับได้
sectionNo: 1
content: หมวด ๑ บททั่วไป
sectionNo: 7
content: มาตรา ๗ ให้สถาบันราชภัฏเป็นสถาบันอุดมศึกษาเพื่อการพัฒนาท้องถิ่น มีวัตถุประสงค์ให้การศึกษาวิชาการและวิชาชีพชั้นสูง ทำการวิจัยให้บริการทางวิชาการแก่สังคม ปรับปรุง ถ่ายทอดและพัฒนาเทคโนโลยี ทะนุบำรุงศิลปวัฒนธรรม ผลิตครูและส่งเสริมวิทยฐานะครู ให้สถาบันเป็นส่วนราชการในสำนักงานสภาสถาบันราชภัฏ
sectionNo: 7
content: สังกัดกระทรวงศึกษาธิการ ให้สำนักงานสภาสถาบันราชภัฏเป็นนิติบุคคล มีฐานะเป็นกรมในกระทรวงศึกษาธิการ
sectionNo: 8
content: มาตรา ๘ การจัดตั้งสถาบัน การรวมสถาบัน การยุบเลิกสถาบัน การเปลี่ยนชื่อต่อท้ายสถาบัน และการยกฐานะสถานศึกษาในสังกัดกระทรวงศึกษาธิการขึ้นเป็นสถาบันต้องได้รับความเห็นชอบจากคณะกรรมการสภาสถาบัน และให้ตราเป็นพระราชกฤษฎีกา
sectionNo: 9
content: มาตรา ๙ ถ้ามีกิจการใดอันอยู่ในวัตถุประสงค์ของสถาบันตั้งแต่สองสถาบันขึ้นไปที่จะร่วมกันทำเพื่อประโยชน์ในการดำเนินกิจการและการพัฒนาการศึกษาของสถาบันให้จัดตั้งองค์กรขึ้นเป็นกลุ่มสถาบันเพื่อดำเนินกิจการดังกล่าวได้ ทั้งนี้ ให้เป็นไปตามข้อบังคับของคณะกรรมการสภาสถาบัน การจัดตั้งและการยุบเลิกกลุ่มสถาบัน
sectionNo: 9
content: ให้เป็นไปตามข้อบังคับของคณะกรรมการสภาสถาบัน การเลือกประธานกลุ่มสถาบันและกรรมการกลุ่มสถาบัน วาระของประธานกลุ่มสถาบันและกรรมการกลุ่มสถาบัน และระเบียบการดำเนินกิจการของกลุ่มสถาบันให้เป็นไปตามข้อบังคับของคณะกรรมการสภาสถาบัน
sectionNo: 10
content: มาตรา ๑๐ สถาบันอาจแบ่งส่วนราชการ ดังนี้ (๑) สำนักงานอธิการบดี (๒) บัณฑิตวิทยาลัย (๓) คณะ (๔) สำนักวิจัย (๕) หน่วยงานที่เรียกชื่ออย่างอื่นที่มีฐานะเทียบเท่าคณะ ส่วนราชการตามวรรคหนึ่งมีฐานะเทียบเท่ากอง สำนักงานอธิการบดีอาจแบ่งเป็นฝ่ายหรือส่วนราชการที่เรียกชื่ออย่างอื่นที่มีฐานะเทียบเท่าฝ่าย
sectionNo: 10
content: บัณฑิตวิทยาลัยและคณะอาจแบ่งเป็นสำนักงานเลขานุการหรือภาควิชา สำนักวิจัยและหน่วยงานที่เรียกชื่ออย่างอื่นที่มีฐานะเทียบเท่าคณะอาจแบ่งเป็นสำนักงานเลขานุการ ฝ่าย หรือส่วนราชการที่เรียกชื่ออย่างอื่นที่มีฐานะเทียบเท่าฝ่าย
sectionNo: 11
content: มาตรา ๑๑ การจัดตั้ง การรวม และการยุบเลิก สำนักงานอธิการบดี บัณฑิตวิทยาลัย คณะ สำนักวิจัย หรือหน่วยงานที่เรียกชื่ออย่างอื่นที่มีฐานะเทียบเท่าคณะ ตลอดจนการแบ่งส่วนราชการในส่วนราชการดังกล่าว ให้ทำเป็นประกาศกระทรวงศึกษาธิการ
sectionNo: 12
content: มาตรา ๑๒ ภายใต้วัตถุประสงค์ตามมาตรา ๗ สถาบันจะรับสถาบันอุดมศึกษาหรือสถาบันวิจัยอื่นเข้าสมทบในสถาบันก็ได้ และมีอำนาจให้ปริญญา อนุปริญญาหรือประกาศนียบัตรชั้นใดชั้นหนึ่งแก่ผู้สำเร็จการศึกษาจากสถาบันสมทบนั้นได้ การรับเข้าสมทบหรือการยกเลิกการสมทบซึ่งสถาบันอุดมศึกษาหรือสถาบันวิจัย
sectionNo: 12
content: ให้เป็นไปตามข้อบังคับของคณะกรรมการสภาสถาบัน และให้ทำเป็นประกาศกระทรวงศึกษาธิการ การควบคุมสถาบันอุดมศึกษาหรือสถาบันวิจัยที่เข้าสมทบในสถาบัน ให้เป็นไปตามข้อบังคับของคณะกรรมการสภาสถาบัน
sectionNo: 13
content: มาตรา ๑๓ ให้กระทรวงศึกษาธิการจัดสรรเงินงบประมาณให้แก่สำนักงานตามที่เห็นสมควรเพื่อดำเนินกิจการของสถาบัน ทั้งนี้ โดยแยกเป็นพิเศษจากงบประมาณ เพื่อการอื่นของสำนักงาน นอกจากเงินที่กำหนดไว้ในงบประมาณแผ่นดิน สำนักงานอาจมีรายได้และทรัพย์สิน ดังนี้ (๑) เงินผลประโยชน์และค่าธรรมเนียมต่าง ๆ
sectionNo: 13
content: ที่สถาบันแต่ละแห่งได้รับจากการดำเนินกิจการของสถาบัน (๒) รายได้หรือผลประโยชน์ที่ได้มาจากการใช้ที่ราชพัสดุที่สำนักงานปกครองดูแล หรือใช้ประโยชน์เพื่อการดำเนินกิจการของสถาบัน (๓) เงินและทรัพย์สินที่มีผู้อุทิศให้แก่สำนักงานหรือสถาบันเพื่อใช้ในการดำเนินกิจการของสถาบัน (๔)
sectionNo: 13
content: เงินอุดหนุนจากราชการส่วนท้องถิ่นที่ให้แก่สำนักงานหรือสถาบันเพื่อใช้ในการดำเนินกิจการของสถาบัน (๕) รายได้หรือผลประโยชน์อื่น ๆ ให้สำนักงานมีอำนาจในการปกครอง ดูแล บำรุงรักษา ใช้
sectionNo: 13
content: และจัดหาผลประโยชน์จากทรัพย์สินของสำนักงานที่มีไว้เพื่อการดำเนินกิจการของสถาบันทั้งที่เป็นที่ราชพัสดุตามกฎหมายว่าด้วยที่ราชพัสดุและที่เป็นทรัพย์สินอื่นตามข้อบังคับของคณะกรรมการสภาสถาบัน
sectionNo: 13
content: รายได้ที่สำนักงานได้รับจากการดำเนินกิจการของสถาบันแต่ละแห่งไม่เป็นรายได้ที่ต้องนำส่งกระทรวงการคลังตามกฎหมายว่าด้วยเงินคงคลังและกฎหมายว่าด้วยวิธีการงบประมาณ
sectionNo: 14
content: มาตรา ๑๔ บรรดาอสังหาริมทรัพย์ที่สำนักงานได้มาโดยมีผู้ยกให้แก่สำนักงานเพื่อประโยชน์ในการดำเนินกิจการของสถาบัน หรือได้มาโดยการซื้อหรือแลกเปลี่ยนจากเงินหรือทรัพย์สินที่มีผู้อุทิศให้แก่สำนักงานเพื่อประโยชน์ในการดำเนินกิจการของสถาบันตั้งแต่วันที่พระราชบัญญัตินี้ใช้บังคับไม่ถือเป็นที่ราชพัสดุ
sectionNo: 14
content: และให้เป็นกรรมสิทธิ์ของสำนักงาน
sectionNo: 15
content: มาตรา ๑๕ บรรดารายได้และทรัพย์สินที่สำนักงานได้มาเพื่อประโยชน์ในการดำเนินกิจการของสถาบันแห่งใด หรือได้มาเนื่องจากการดำเนินกิจการของสถาบันแห่งใด สำนักงานจะต้องจัดสรรเพื่อประโยชน์ในการดำเนินกิจการของสถาบันแห่งนั้น การจัดสรรรายได้และทรัพย์สินตามวรรคหนึ่ง ให้อยู่ภายในขอบวัตถุประสงค์ของสถาบันตามมาตรา ๗
sectionNo: 15
content: และเงื่อนไขที่ผู้ให้กำหนดไว้ ทั้งนี้ ให้เป็นไปตามข้อบังคับของคณะกรรมการสภาสถาบัน
sectionNo: 16
content: มาตรา ๑๖ การจัดการรายได้และทรัพย์สินที่สถาบันได้รับจัดสรรตามมาตรา ๑๕ ให้เป็นไปตามข้อบังคับของคณะกรรมการสภาสถาบันและเงื่อนไขที่ผู้ให้กำหนดไว้
sectionNo: 2
content: หมวด ๒ การดำเนินกิจการ
sectionNo: 17
content: มาตรา ๑๗ ให้มีคณะกรรมการสภาสถาบัน ประกอบด้วย (๑) ประธานกรรมการสภาสถาบัน ได้แก่ รัฐมนตรีว่าการกระทรวงศึกษาธิการหรือรัฐมนตรีช่วยว่าการกระทรวงศึกษาธิการที่รัฐมนตรีว่าการกระทรวงศึกษาธิการมอบหมาย (๒) รองประธานกรรมการสภาสถาบัน ได้แก่ ปลัดกระทรวงศึกษาธิการ (๓) กรรมการสภาสถาบันแปดคน
sectionNo: 17
content: ซึ่งเลือกจากอธิการบดีของสถาบัน (๔) กรรมการสภาสถาบันแปดคน ซึ่งเลือกจากคณาจารย์ประจำของสถาบัน (๕) กรรมการสภาสถาบันผู้ทรงคุณวุฒิสิบหกคน ซึ่งจะได้ทรงพระกรุณาโปรดเกล้าฯ แต่งตั้งจากบุคคลภายนอก โดยคำแนะนำของประธานกรรมการสภาสถาบันและกรรมการสภาสถาบันตาม (๒) (๓) และ (๔) ให้เลขาธิการเป็นกรรมการและเลขานุการ
sectionNo: 17
content: และให้สำนักงานทำหน้าที่เป็นสำนักงานเลขานุการของคณะกรรมการสภาสถาบัน รับผิดชอบงานธุรการ งานประชุม การศึกษาหาข้อมูลและกิจการต่าง ๆ ที่เกี่ยวกับงานของคณะกรรมการสภาสถาบัน หลักเกณฑ์ วิธีการได้มา และคุณสมบัติของกรรมการสภาสถาบันผู้ทรงคุณวุฒิ ให้เป็นไปตามข้อบังคับของคณะกรรมการสภาสถาบัน
sectionNo: 17
content: คุณสมบัติของผู้รับเลือก ตลอดจนหลักเกณฑ์และวิธีการเลือกกรรมการสภาสถาบันตาม (๓) และ (๔) ให้เป็นไปตามข้อบังคับของคณะกรรมการสภาสถาบัน
sectionNo: 18
content: มาตรา ๑๘ กรรมการสภาสถาบันผู้ทรงคุณวุฒิตามมาตรา ๑๗ (๕) มีวาระอยู่ในตำแหน่งสองปี และจะทรงพระกรุณาโปรดเกล้าฯ แต่งตั้งใหม่อีกได้ กรรมการสภาสถาบันตามมาตรา ๑๗ (๓) และ (๔) มีวาระอยู่ในตำแหน่งสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้
sectionNo: 19
content: มาตรา ๑๙ นอกจากการพ้นจากตำแหน่งตามวาระตามมาตรา ๑๘ กรรมการสภาสถาบันพ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นกรรมการสภาสถาบันในประเภทนั้น ๆ ในกรณีที่กรรมการสภาสถาบันพ้นจากตำแหน่งก่อนวาระ และได้ทรงพระกรุณาโปรดเกล้าฯ แต่งตั้งหรือได้มีการเลือกผู้ดำรงตำแหน่งแทนแล้ว
sectionNo: 19
content: ให้ผู้ซึ่งได้ทรงพระกรุณาโปรดเกล้าฯ แต่งตั้งหรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่กรรมการสภาสถาบันพ้นจากตำแหน่งตามวาระแต่ยังมิได้ทรงพระกรุณาโปรดเกล้าฯ แต่งตั้งกรรมการสภาสถาบันผู้ทรงคุณวุฒิ หรือยังมิได้เลือกกรรมการสภาสถาบันอื่นขึ้นใหม่
sectionNo: 19
content: ให้กรรมการสภาสถาบันซึ่งพ้นจากตำแหน่งปฏิบัติหน้าที่ต่อไปจนกว่าจะได้ทรงพระกรุณาโปรดเกล้าฯ แต่งตั้งกรรมการสภาสถาบันผู้ทรงคุณวุฒิ หรือได้มีการเลือกกรรมการสภาสถาบันอื่นขึ้นใหม่แล้ว ในกรณีที่กรรมการสภาสถาบันพ้นจากตำแหน่งก่อนครบวาระไม่เกินเก้าสิบวัน
sectionNo: 19
content: คณะกรรมการสภาสถาบันจะไม่ดำเนินการเพื่อทรงพระกรุณาโปรดเกล้าฯ แต่งตั้งหรือเลือกกรรมการสภาสถาบันขึ้นแทนตำแหน่งที่ว่างก็ได้
sectionNo: 20
content: มาตรา ๒๐ คณะกรรมการสภาสถาบันมีอำนาจและหน้าที่ ดังนี้ (๑) วางนโยบายและกำกับแผนพัฒนาของสถาบันเกี่ยวกับการศึกษา การวิจัย การให้บริการทางวิชาการแก่สังคม การปรับปรุง การถ่ายทอดและพัฒนาเทคโนโลยี การทะนุบำรุงศิลปวัฒนธรรม การผลิตครู และการส่งเสริมวิทยฐานะของครู (๒) วางระเบียบและออกข้อบังคับต่าง ๆ
sectionNo: 20
content: เกี่ยวกับการดำเนินกิจการของสถาบันและอาจมอบให้สถาบันแต่ละแห่งเป็นผู้วางระเบียบและออกข้อบังคับสำหรับสถาบันนั้น ๆ เป็นเรื่อง ๆ ไปได้ (๓) พิจารณาการจัดตั้ง การรวม และการยุบเลิกส่วนราชการของสถาบันตามมาตรา ๑๑ รวมทั้งการแบ่งส่วนราชการในส่วนราชการดังกล่าว (๔)
sectionNo: 20
content: อนุมัติการรับสถาบันอุดมศึกษาหรือสถาบันวิจัยอื่นเข้าสมทบในสถาบันหรือการยกเลิกการสมทบของสถาบันดังกล่าว (๕) พิจารณาให้ความเห็นชอบการจัดตั้งสถาบัน การรวมสถาบัน การยกเลิกสถาบัน การเปลี่ยนชื่อสถาบัน การยกฐานะสถานศึกษาในสังกัดกระทรวงศึกษาธิการขึ้นเป็นสถาบันและการรวมกลุ่มสถาบัน (๖)
sectionNo: 20
content: พิจารณาให้ความเห็นชอบหลักสูตรการศึกษาของสถาบัน (๗) กำกับมาตรฐานการศึกษาและการเปิดสอนของสถาบัน และติดตามประเมินผลการดำเนินงานของสถาบัน (๘) พิจารณาดำเนินการเพื่อทรงพระกรุณาโปรดเกล้าฯ เกี่ยวกับการแต่งตั้ง การถอดถอนและการพ้นจากตำแหน่งของนายกสภาประจำสถาบัน กรรมการสภาสถาบันผู้ทรงคุณวุฒิ อธิการบดี
sectionNo: 20
content: ศาสตราจารย์ และศาสตราจารย์พิเศษ (๙) แต่งตั้งประธานสภาวิชาการ รองอธิการบดี ผู้อำนวยการสำนักงาน อธิการบดี คณบดี ผู้อำนวยการสำนักวิจัย หัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ ศาสตราจารย์เกียรติคุณ รองศาสตราจารย์พิเศษ และผู้ช่วยศาสตราจารย์พิเศษ
sectionNo: 20
content: และให้ผู้ดำรงตำแหน่งดังกล่าวพ้นจากตำแหน่ง (๑๐) พิจารณาให้ความเห็นชอบงบประมาณแผ่นดินของสถาบัน วางระเบียบและออกข้อบังคับเกี่ยวกับงบประมาณ การเงิน และทรัพย์สินของสถาบัน (๑๑) พิจารณาให้ความเห็นเกี่ยวกับการศึกษา การฝึกหัดครู และปัญหาทางการศึกษาอื่น ๆ ตามที่กระทรวงศึกษาธิการหารือ (๑๒)
sectionNo: 20
content: พิจารณากำหนดเครื่องหมายหรือสัญลักษณ์ของคณะกรรมการสภาสถาบันและเห็นชอบการกำหนดเครื่องหมายหรือสัญลักษณ์ของสถาบัน (๑๓) แต่งตั้งคณะกรรมการ อนุกรรมการ หรือบุคคลใดบุคคลหนึ่งเพื่อกระทำการใด ๆ อันอยู่ในอำนาจและหน้าที่ของคณะกรรมการสภาสถาบัน (๑๔) ส่งเสริม สนับสนุน
sectionNo: 20
content: และแสวงหาวิธีการเพื่อพัฒนาความก้าวหน้าของสถาบัน ตลอดจนการปฏิบัติภารกิจร่วมกันของสถาบัน (๑๕) มีอำนาจหน้าที่อื่นเกี่ยวกับกิจการของสถาบันที่มิได้ระบุให้เป็นอำนาจและหน้าที่ของผู้ใดโดยเฉพาะ
sectionNo: 21
content: มาตรา ๒๑ การประชุมของคณะกรรมการสภาสถาบัน ให้เป็นไปตามข้อบังคับของคณะกรรมการสภาสถาบัน
sectionNo: 22
content: มาตรา ๒๒ ให้มีสภาวิชาการ ประกอบด้วย (๑) ประธานสภาวิชาการ ซึ่งคณะกรรมการสภาสถาบันแต่งตั้ง (๒) กรรมการสภาวิชาการโดยตำแหน่ง ได้แก่ ผู้แทนทบวงมหาวิทยาลัยหนึ่งคน และเลขาธิการ (๓) กรรมการสภาวิชาการแปดคน ซึ่งเลือกจากคณาจารย์ประจำของสถาบัน (๔) กรรมการสภาวิชาการผู้ทรงคุณวุฒิสิบคน
sectionNo: 22
content: ซึ่งแต่งตั้งจากบุคคลภายนอกโดยคำแนะนำของประธานสภาวิชาการและกรรมการสภาวิชาการตาม (๒) และ (๓) หลักเกณฑ์ วิธีการได้มา และคุณสมบัติของผู้ดำรงตำแหน่งประธานสภาวิชาการและกรรมการสภาวิชาการผู้ทรงคุณวุฒิ ให้เป็นไปตามข้อบังคับของคณะกรรมการสภาสถาบัน คุณสมบัติของผู้รับเลือก
sectionNo: 22
content: ตลอดจนหลักเกณฑ์และวิธีการเลือกกรรมการสภาวิชาการตาม (๓) ให้เป็นไปตามข้อบังคับของคณะกรรมการสภาสถาบัน ให้ประธานสภาวิชาการแต่งตั้งรองเลขาธิการคนหนึ่งเป็นเลขานุการสภาวิชาการโดยคำแนะนำของเลขาธิการ
sectionNo: 23
content: มาตรา ๒๓ ประธานสภาวิชาการและกรรมการสภาวิชาการผู้ทรงคุณวุฒิมีวาระอยู่ในตำแหน่งสองปี และอาจได้รับแต่งตั้งใหม่อีกได้ กรรมการสภาวิชาการตามมาตรา ๒๒ (๓) มีวาระอยู่ในตำแหน่งสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้
sectionNo: 24
content: มาตรา ๒๔ นอกจากการพ้นจากตำแหน่งตามวาระตามมาตรา ๒๓ ประธานสภาวิชาการและกรรมการสภาวิชาการตามมาตรา ๒๒ (๓) และ (๔) พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นประธานสภาวิชาการหรือกรรมการสภาวิชาการในประเภทนั้น ๆ ในกรณีที่ประธานสภาวิชาการหรือกรรมการสภาวิชาการตามมาตรา ๒๒ (๓) หรือ (๔)
sectionNo: 24
content: พ้นจากตำแหน่งก่อนวาระ และได้มีการแต่งตั้งหรือได้มีการเลือกผู้ดำรงตำแหน่งแทนแล้ว ให้ผู้ซึ่งได้รับแต่งตั้งหรือผู้ซึ่งได้รับเลือกนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่ประธานสภาวิชาการหรือกรรมการสภาวิชาการตามมาตรา ๒๒ (๓) และ (๔) พ้นจากตำแหน่งตามวาระ
sectionNo: 24
content: แต่ยังมิได้แต่งตั้งหรือเลือกผู้ดำรงตำแหน่งขึ้นใหม่ ให้ประธานสภาวิชาการหรือกรรมการสภาวิชาการซึ่งพ้นจากตำแหน่งปฏิบัติหน้าที่ต่อไปจนกว่าจะได้มีการแต่งตั้งประธานสภาวิชาการหรือกรรมการสภาวิชาการตามมาตรา ๒๒ (๔) หรือได้มีการเลือกกรรมการสภาวิชาการตามมาตรา ๒๒ (๓) ขึ้นใหม่แล้ว
sectionNo: 24
content: ในกรณีที่กรรมการสภาวิชาการตามมาตรา ๒๒ (๓) หรือ (๔) พ้นจากตำแหน่งก่อนครบวาระไม่เกินเก้าสิบวัน คณะกรรมการสภาสถาบันจะไม่ดำเนินการเพื่อให้มีการแต่งตั้งหรือเลือกกรรมการสภาวิชาการขึ้นแทนตำแหน่งที่ว่างก็ได้
sectionNo: 25
content: มาตรา ๒๕ สภาวิชาการมีอำนาจและหน้าที่ ดังนี้ (๑) เสนอความเห็นและให้คำปรึกษาแก่คณะกรรมการสภาสถาบันในเรื่องเกี่ยวกับวิชาการของสถาบัน (๒) เสนอความเห็นเกี่ยวกับการเปิด การรวม การยกเลิกสาขาวิชาของสถาบัน รวมทั้งการเปิดสอนในระดับที่สูงกว่าปริญญาตรีต่อคณะกรรมการสภาสถาบัน (๓) เสนอวิธีการอันจะทำให้การศึกษา
sectionNo: 25
content: การวิจัย การให้บริการทางวิชาการแก่สังคม การปรับปรุง การถ่ายทอดและพัฒนาเทคโนโลยี การทะนุบำรุงศิลปวัฒนธรรม การผลิตครู และการส่งเสริมวิทยฐานะครูเจริญยิ่งขึ้น (๔) แต่งตั้งคณะกรรมการ อนุกรรมการ หรือบุคคลใดบุคคลหนึ่งเพื่อกระทำการใด ๆ อันอยู่ในอำนาจและหน้าที่ของสภาวิชาการ
sectionNo: 26
content: มาตรา ๒๖ การประชุมของสภาวิชาการให้เป็นไปตามข้อบังคับของคณะกรรมการสภาสถาบัน
sectionNo: 27
content: มาตรา ๒๗ ในสถาบันแต่ละแห่งให้มีสภาประจำสถาบัน ประกอบด้วย (๑) นายกสภาประจำสถาบัน ซึ่งจะได้ทรงพระกรุณาโปรดเกล้าฯ แต่งตั้ง (๒) อุปนายกสภาประจำสถาบัน ได้แก่ อธิการบดี (๓) กรรมการสภาประจำสถาบันสามคน ซึ่งเลือกจากผู้ดำรงตำแหน่งรองอธิการบดี คณบดี ผู้อำนวยการสำนักวิจัย
sectionNo: 27
content: และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ (๔) กรรมการสภาประจำสถาบันสี่คน ซึ่งเลือกจากคณาจารย์ประจำในสถาบัน (๕) กรรมการสภาประจำสถาบันผู้ทรงคุณวุฒิแปดคน ซึ่งแต่งตั้งจากบุคคลภายนอกโดยคำแนะนำของนายกสภาประจำสถาบัน อุปนายกสภาประจำสถาบัน และกรรมการสภาประจำสถาบันตาม (๓) และ (๔)
sectionNo: 27
content: ให้ผู้อำนวยการสำนักงานอธิการบดีเป็นกรรมการและเลขานุการ หลักเกณฑ์ วิธีการได้มา และคุณสมบัติของผู้ดำรงตำแหน่งนายกสภาประจำสถาบันและกรรมการสภาประจำสถาบันผู้ทรงคุณวุฒิ ให้เป็นไปตามข้อบังคับของคณะกรรมการสภาสถาบัน คุณสมบัติของผู้รับเลือก ตลอดจนหลักเกณฑ์และวิธีการเลือกกรรมการสภาประจำสถาบันตาม (๓) และ (๔)
sectionNo: 27
content: ให้เป็นไปตามข้อบังคับของคณะกรรมการสภาสถาบัน
sectionNo: 28
content: มาตรา ๒๘ นายกสภาประจำสถาบันและกรรมการสภาประจำสถาบันผู้ทรงคุณวุฒิมีวาระอยู่ในตำแหน่งสองปี และจะทรงพระกรุณาโปรดเกล้าฯ แต่งตั้ง หรืออาจได้รับแต่งตั้งใหม่อีกได้ กรรมการสภาประจำสถาบันตามมาตรา ๒๗ (๓) และ (๔) มีวาระอยู่ในตำแหน่งสองปี และอาจได้รับเลือกใหม่อีกได้ แต่จะดำรงตำแหน่งเกินสองวาระติดต่อกันมิได้
sectionNo: 29
content: มาตรา ๒๙ นอกจากการพ้นจากตำแหน่งตามวาระตามมาตรา ๒๘ นายกสภาประจำสถาบันและกรรมการสภาประจำสถาบันตามมาตรา ๒๗ (๓) (๔) และ (๕) พ้นจากตำแหน่งเมื่อ (๑) ตาย (๒) ลาออก (๓) ขาดคุณสมบัติของการเป็นนายกสภาประจำสถาบันหรือกรรมการสภาประจำสถาบันในประเภทนั้น ๆ
sectionNo: 29
content: ในกรณีที่นายกสภาประจำสถาบันหรือกรรมการสภาประจำสถาบันตามมาตรา ๒๗ (๓) (๔) หรือ (๕) พ้นจากตำแหน่งก่อนวาระ และได้ทรงพระกรุณาโปรดเกล้าฯ แต่งตั้ง หรือได้มีการเลือก หรือได้มีการแต่งตั้งผู้ดำรงตำแหน่งแทนแล้ว ให้ผู้ซึ่งได้ทรงพระกรุณาโปรดเกล้าฯ แต่งตั้งหรือผู้ซึ่งได้รับเลือก
sectionNo: 29
content: หรือผู้ซึ่งได้รับแต่งตั้งนั้นอยู่ในตำแหน่งเพียงเท่ากับวาระที่เหลืออยู่ของผู้ซึ่งตนแทน ในกรณีที่นายกสภาประจำสถาบันหรือกรรมการสภาประจำสถาบันตามมาตรา ๒๗ (๓) (๔) หรือ (๕) พ้นจากตำแหน่งตามวาระ แต่ยังมิได้ทรงพระกรุณาโปรดเกล้าฯ แต่งตั้ง หรือเลือก หรือแต่งตั้งผู้ดำรงตำแหน่งขึ้นใหม่
sectionNo: 29
content: ให้นายกสภาประจำสถาบันหรือกรรมการสภาประจำสถาบันซึ่งพ้นจากตำแหน่งปฏิบัติหน้าที่ต่อไปจนกว่าจะได้ทรงพระกรุณาโปรดเกล้าฯ แต่งตั้งนายกสภาประจำสถาบัน หรือได้มีการแต่งตั้งกรรมการสภาประจำสถาบันตามมาตรา ๒๗ (๕) หรือได้มีการเลือกกรรมการสภาประจำสถาบันตามมาตรา ๒๗ (๓) และ (๔) ขึ้นใหม่แล้ว
sectionNo: 29
content: ในกรณีที่กรรมการสภาประจำสถาบันตามมาตรา ๒๗ (๓) (๔) หรือ (๕) พ้นจากตำแหน่งก่อนครบวาระไม่เกินเก้าสิบวัน สภาประจำสถาบันจะไม่ดำเนินการเพื่อให้มีการเลือกหรือให้มีการแต่งตั้งกรรมการสภาประจำสถาบันขึ้นแทนตำแหน่งที่ว่างก็ได้
sectionNo: 30
content: มาตรา ๓๐ สภาประจำสถาบันมีอำนาจและหน้าที่ ดังนี้ (๑) กำกับดูแลให้สถาบันปฏิบัติตามนโยบายและแผนพัฒนาสถาบันตามที่คณะกรรมการสภาสถาบันกำหนด (๒) วางระเบียบและออกข้อบังคับของสถาบัน ทั้งนี้ โดยไม่ขัดต่อระเบียบและข้อบังคับของคณะกรรมการสภาสถาบัน
sectionNo: 30
content: รวมทั้งวางระเบียบและออกข้อบังคับอื่นตามที่คณะกรรมการสภาสถาบันมอบหมาย (๓) เสนอการจัดตั้ง การรวม และการยุบเลิกส่วนราชการของสถาบันตามมาตรา ๑๑ รวมทั้งการแบ่งส่วนราชการในส่วนราชการดังกล่าว ต่อคณะกรรมการสภาสถาบัน (๔)
sectionNo: 30
content: พิจารณาเสนอการรับสถาบันอุดมศึกษาหรือสถาบันวิจัยอื่นเข้าสมทบในสถาบันหรือการยกเลิกการสมทบของสถาบันดังกล่าวต่อคณะกรรมการสภาสถาบัน (๕) อนุมัติหลักสูตรการศึกษาและการเปิดสอนของสถาบันให้สอดคล้องกับมาตรฐานที่คณะกรรมการสภาสถาบันกำหนด (๖) พัฒนางานด้านวิชาการและควบคุมมาตรฐานการศึกษาของสถาบัน (๗)
sectionNo: 30
content: อนุมัติการให้ปริญญา ประกาศนียบัตรบัณฑิต อนุปริญญา และประกาศนียบัตร (๘) แต่งตั้งรองผู้อำนวยการสำนักงานอธิการบดี รองคณบดี รองผู้อำนวยการสำนักวิจัย และรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ และให้ผู้ดำรงตำแหน่งดังกล่าวพ้นจากตำแหน่ง (๙)
sectionNo: 30
content: สรรหาบุคคลเสนอต่อคณะกรรมการสภาสถาบันให้ดำเนินการเพื่อทรงพระกรุณาโปรดเกล้าฯ แต่งตั้งนายกสภาประจำสถาบันและอธิการบดี (๑๐) เสนอการแต่งตั้งและถอดถอนศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์พิเศษ และผู้ช่วยศาสตราจารย์พิเศษต่อคณะกรรมการสภาสถาบัน (๑๑)
sectionNo: 30
content: พิจารณางบประมาณประจำปีที่เป็นเงินงบประมาณแผ่นดิน เพื่อเสนอขอความเห็นชอบจากคณะกรรมการสภาสถาบัน (๑๒) อนุมัติงบประมาณประจำปีจากรายได้ของสถาบันนอกจากที่กำหนดไว้ในงบประมาณแผ่นดิน (๑๓) พิจารณารายงานการรับจ่ายเงินในรอบปีและรายงานการดำเนินกิจการของสถาบัน เพื่อเสนอต่อคณะกรรมการสภาสถาบันทราบ (๑๔)
sectionNo: 30
content: ให้คำปรึกษาและให้ความเห็นในกิจการของสถาบัน (๑๕) แต่งตั้งคณะกรรมการ อนุกรรมการ หรือบุคคลใดบุคคลหนึ่งเพื่อกระทำการใด ๆ อันอยู่ในอำนาจและหน้าที่ของสภาประจำสถาบัน
sectionNo: 31
content: มาตรา ๓๑ การประชุมของสภาประจำสถาบัน ให้เป็นไปตามข้อบังคับของคณะกรรมการสภาสถาบัน
sectionNo: 32
content: มาตรา ๓๒ ในสถาบันแต่ละแห่ง ให้มีอธิการบดีคนหนึ่งเป็นผู้บังคับบัญชาและรับผิดชอบงานทั้งปวงของสถาบัน และจะให้มีรองอธิการบดีหรือผู้ช่วยอธิการบดี หรือมีทั้งรองอธิการบดีและผู้ช่วยอธิการบดี คนหนึ่งหรือหลายคน เพื่อช่วยปฏิบัติงานตามที่อธิการบดีมอบหมายก็ได้
sectionNo: 33
content: มาตรา ๓๓ ให้อธิการบดีปฏิบัติราชการแทนเลขาธิการเฉพาะในส่วนที่เกี่ยวกับกิจการของสถาบัน และอธิการบดีจะมอบหมายให้รองอธิการบดีปฏิบัติราชการแทนก็ได้
sectionNo: 34
content: มาตรา ๓๔ ในกิจการที่เกี่ยวกับบุคคลภายนอก ให้อธิการบดีเป็นผู้แทนสำนักงานในกิจการของสถาบัน ทั้งนี้ ตามที่กำหนดไว้ในข้อบังคับของคณะกรรมการสภาสถาบัน
sectionNo: 35
content: มาตรา ๓๕ อธิการบดีนั้นจะได้ทรงพระกรุณาโปรดเกล้าฯ แต่งตั้งโดยคำแนะนำของคณะกรรมการสภาสถาบัน จากบุคคลที่มีคุณสมบัติตามมาตรา ๓๖ อธิการบดีมีวาระอยู่ในตำแหน่งสี่ปี และจะทรงพระกรุณาโปรดเกล้าฯ แต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองอธิการบดี
sectionNo: 35
content: ให้คณะกรรมการสภาสถาบันแต่งตั้งโดยคำแนะนำของอธิการบดีจากบุคคลที่มีคุณสมบัติตามมาตรา ๓๖ ผู้ช่วยอธิการบดี ให้อธิการบดีเป็นผู้แต่งตั้งจากบุคคลที่มีคุณสมบัติตามมาตรา ๓๗ เมื่ออธิการบดีพ้นจากตำแหน่ง ให้รองอธิการบดีและผู้ช่วยอธิการบดีพ้นจากตำแหน่งด้วย
sectionNo: 36
content: มาตรา ๓๖ อธิการบดีและรองอธิการบดีต้องมีคุณสมบัติ ดังนี้ (๑) ได้รับปริญญาเอกหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง
sectionNo: 36
content: และได้ทำการสอนหรือมีประสบการณ์ด้านการบริหารในสถาบันหรือสถาบันอุดมศึกษาอื่นที่คณะกรรมการสภาสถาบันรับรองมาแล้วเป็นเวลาไม่น้อยกว่าสองปีหรือเคยดำรงตำแหน่งกรรมการในคณะกรรมการสภาสถาบันหรือในสภาประจำสถาบันหรือสภาสถาบันอุดมศึกษาอื่นมาแล้วเป็นเวลาไม่น้อยกว่าสองปี หรือ (๒)
sectionNo: 36
content: ได้รับปริญญาชั้นใดชั้นหนึ่งหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง
sectionNo: 36
content: และได้ทำการสอนหรือมีประสบการณ์ด้านการบริหารในสถาบันหรือสถาบันอุดมศึกษาอื่นที่คณะกรรมการสภาสถาบันรับรองมาแล้วเป็นเวลาไม่น้อยกว่าสี่ปีหรือเคยดำรงตำแหน่งกรรมการในคณะกรรมการสภาสถาบันหรือในสภาประจำสถาบันหรือในสภาสถาบันอุดมศึกษาอื่นมาแล้วเป็นเวลาไม่น้อยกว่าสี่ปี
sectionNo: 37
content: มาตรา ๓๗ ผู้ช่วยอธิการบดีต้องได้รับปริญญาชั้นใดชั้นหนึ่งหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง
sectionNo: 38
content: มาตรา ๓๘ อธิการบดีมีอำนาจและหน้าที่ ดังนี้ (๑) บริหารกิจการของสถาบันให้เป็นไปตามกฎหมาย กฎ ระเบียบ และข้อบังคับของทางราชการ ของคณะกรรมการสภาสถาบัน และของสถาบัน รวมทั้งนโยบายและวัตถุประสงค์ของสถาบัน (๒) ควบคุมดูแลบุคลากร การเงิน การพัสดุ สถานที่ และทรัพย์สินอื่นของสถาบันให้เป็นไปตามกฎหมาย ระเบียบ
sectionNo: 38
content: และข้อบังคับของทางราชการ ข้อบังคับของคณะกรรมการสภาสถาบัน และข้อบังคับของสถาบัน (๓) เป็นผู้แทนของสถาบันในกิจการทั่วไป (๔) จัดทำรายงานประจำปีเกี่ยวกับการดำเนินกิจการของสถาบันเพื่อเสนอต่อสภาประจำสถาบัน (๕) ปฏิบัติหน้าที่อื่นตามระเบียบและข้อบังคับของสถาบัน หรือตามที่สภาประจำสถาบันมอบหมาย
sectionNo: 39
content: มาตรา ๓๙ ในกรณีที่ผู้ดำรงตำแหน่งอธิการบดีไม่อาจปฏิบัติราชการได้ ให้รองอธิการบดีเป็นผู้รักษาราชการแทน ถ้ามีรองอธิการบดีหลายคนให้รองอธิการบดีซึ่งอธิการบดีมอบหมายเป็นผู้รักษาราชการแทน ถ้าอธิการบดีมิได้มอบหมายให้รองอธิการบดีซึ่งมีผู้อาวุโสสูงสุดเป็นผู้รักษาราชการแทน
sectionNo: 39
content: ในกรณีที่ไม่มีผู้ดำรงตำแหน่งอธิการบดี หรือไม่มีผู้รักษาราชการแทนอธิการบดีตามวรรคหนึ่ง หรือมีแต่ไม่อาจปฏิบัติราชการได้ ให้นายกสภาประจำสถาบันแต่งตั้งกรรมการสภาประจำสถาบันคนใดคนหนึ่งตามมาตรา ๒๗ (๓) เป็นผู้รักษาราชการแทนอธิการบดีและรายงานให้คณะกรรมการสภาสถาบันทราบ
sectionNo: 40
content: มาตรา ๔๐ ในสำนักงานอธิการบดี ให้มีผู้อำนวยการสำนักงานอธิการบดีเป็นผู้บังคับบัญชา และรับผิดชอบงานของสำนักงานอธิการบดี ในคณะหรือบัณฑิตวิทยาลัย ให้มีคณบดีเป็นผู้บังคับบัญชาและรับผิดชอบงานของคณะหรือบัณฑิตวิทยาลัย ในสำนักวิจัย ให้มีผู้อำนวยการสำนักวิจัยเป็นผู้บังคับบัญชาและรับผิดชอบงานของสำนักวิจัย
sectionNo: 40
content: ในหน่วยงานที่เรียกชื่ออย่างอื่นที่มีฐานะเทียบเท่าคณะ ให้มีหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะเป็นผู้บังคับบัญชาและรับผิดชอบงานของหน่วยงานนั้น ในสำนักงานอธิการบดี บัณฑิตวิทยาลัย คณะ สำนักวิจัย และหน่วยงานที่เรียกชื่ออย่างอื่นที่มีฐานะเทียบเท่าคณะ
sectionNo: 40
content: จะให้มีรองผู้อำนวยการสำนักงานอธิการบดี รองคณบดี รองผู้อำนวยการสำนักวิจัย หรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ แล้วแต่กรณี คนหนึ่งหรือหลายคนเพื่อช่วยปฏิบัติงานตามที่ผู้อำนวยการสำนักงานอธิการบดี คณบดี ผู้อำนวยการสำนักวิจัย
sectionNo: 40
content: หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะมอบหมายก็ได้
sectionNo: 41
content: มาตรา ๔๑ สถาบันที่ได้มีการแบ่งส่วนราชการในสำนักงานอธิการบดี บัณฑิตวิทยาลัย คณะ สำนักวิจัย หรือหน่วยงานที่เรียกชื่ออย่างอื่นที่มีฐานะเทียบเท่าคณะ ให้มีหัวหน้าส่วนราชการนั้น ๆ เป็นผู้บังคับบัญชาและรับผิดชอบงานของส่วนราชการนั้น และจะให้มีรองหัวหน้าส่วนราชการนั้น ๆ
sectionNo: 41
content: คนหนึ่งหรือหลายคนเพื่อช่วยปฏิบัติงานตามที่หัวหน้าส่วนราชการนั้นมอบหมายก็ได้ ทั้งนี้ ให้อธิการบดีแต่งตั้งโดยความเห็นชอบของสภาประจำสถาบัน
sectionNo: 42
content: มาตรา ๔๒ คณบดีนั้น ให้คณะกรรมการสภาสถาบันแต่งตั้งโดยคำแนะนำของสภาประจำสถาบันจากบุคคลผู้มีคุณสมบัติตามมาตรา ๔๓ คณบดีมีวาระอยู่ในตำแหน่งสี่ปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองคณบดีนั้น ให้สภาประจำสถาบันแต่งตั้งโดยคำแนะนำของคณบดีจากบุคคลผู้มีคุณสมบัติตามมาตรา
sectionNo: 42
content: ๔๓ เมื่อคณบดีพ้นจากตำแหน่ง ให้รองคณบดีพ้นจากตำแหน่งด้วย
sectionNo: 43
content: มาตรา ๔๓ คณบดีและรองคณบดีต้องได้รับปริญญาชั้นใดชั้นหนึ่งหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง และได้ทำการสอน หรือมีประสบการณ์ด้านการบริหารในสถาบันหรือสถาบันอุดมศึกษาอื่นที่คณะกรรมการสภาสถาบันรับรองมาแล้วเป็นเวลาไม่น้อยกว่าสามปี
sectionNo: 44
content: มาตรา ๔๔ คุณสมบัติของผู้อำนวยการและรองผู้อำนวยการสำนักงานอธิการบดี ผู้อำนวยการและรองผู้อำนวยการสำนักวิจัย และหัวหน้าและรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ ให้เป็นไปตามข้อบังคับของคณะกรรมการสภาสถาบัน
sectionNo: 45
content: มาตรา ๔๕ ผู้อำนวยการสำนักงานอธิการบดี ผู้อำนวยการสำนักวิจัย หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะนั้น ให้คณะกรรมการสภาสถาบันแต่งตั้งโดยคำแนะนำของสภาประจำสถาบันจากบุคคลผู้มีคุณสมบัติตามมาตรา ๔๔ ผู้อำนวยการสำนักงานอธิการบดี ผู้อำนวยการสำนักวิจัย
sectionNo: 45
content: และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ ให้มีวาระอยู่ในตำแหน่งสี่ปี และอาจได้รับแต่งตั้งใหม่อีกได้ แต่จะดำรงตำแหน่งเกินสองวาระติดต่อกันมิได้ รองผู้อำนวยการสำนักงานอธิการบดี รองผู้อำนวยการสำนักวิจัย หรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ
sectionNo: 45
content: ให้สภาประจำสถาบันแต่งตั้งโดยคำแนะนำของผู้อำนวยการสำนักงานอธิการบดี ผู้อำนวยการสำนักวิจัย หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ แล้วแต่กรณีจากบุคคลผู้มีคุณสมบัติตามมาตรา ๔๔ เมื่อผู้อำนวยการสำนักงานอธิการบดี ผู้อำนวยการสำนักวิจัย
sectionNo: 45
content: หรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะพ้นจากตำแหน่ง ให้รองผู้อำนวยการสำนักงานอธิการบดี รองผู้อำนวยการสำนักวิจัย หรือรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ พ้นจากตำแหน่งด้วย การดำเนินงานของสำนักงานอธิการบดี สำนักวิจัย
sectionNo: 45
content: หรือหน่วยงานที่เรียกชื่ออย่างอื่นที่มีฐานะเทียบเท่าคณะ ให้เป็นไปตามข้อบังคับของคณะกรรมการสภาสถาบัน
sectionNo: 46
content: มาตรา ๔๖ ผู้ดำรงตำแหน่งอธิการบดี รองอธิการบดี คณบดี รองคณบดี ผู้อำนวยการ รองผู้อำนวยการ หัวหน้าและรองหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ จะดำรงตำแหน่งดังกล่าวเกินหนึ่งตำแหน่งในขณะเดียวกันมิได้ ผู้ดำรงตำแหน่งตามวรรคหนึ่งอยู่หนึ่งตำแหน่งแล้ว
sectionNo: 46
content: จะรักษาราชการแทนตำแหน่งอื่นอีกหนึ่งตำแหน่งก็ได้ แต่ต้องไม่เกินหกเดือน
sectionNo: 47
content: มาตรา ๔๗ วิธีการสรรหาบุคคลเพื่อแต่งตั้งเป็นอธิการบดี ผู้อำนวยการสำนักงานอธิการบดี คณบดี ผู้อำนวยการสำนักวิจัย และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะให้เป็นไปตามข้อบังคับของคณะกรรมการสภาสถาบัน
sectionNo: 3
content: หมวด ๓ คณาจารย์
sectionNo: 48
content: มาตรา ๔๘ คณาจารย์ประจำในสถาบันมีตำแหน่งทางวิชาการ ดังนี้ (๑) ศาสตราจารย์ (๒) รองศาสตราจารย์ (๓) ผู้ช่วยศาสตราจารย์ (๔) อาจารย์ ศาสตราจารย์ รองศาสตราจารย์ ผู้ช่วยศาสตราจารย์ ต้องมีคุณวุฒิความสามารถทางการสอน และผลงานทางวิชาการตามกฎหมายว่าด้วยระเบียบข้าราชการครู
sectionNo: 48
content: อาจารย์ต้องได้รับปริญญาชั้นใดชั้นหนึ่งหรือเทียบเท่าจากสถาบันหรือสถาบันอุดมศึกษาอื่นที่คณะกรรมการสภาสถาบันรับรอง หรือมีความเชี่ยวชาญในสาขาวิชาที่มีการสอนในสถาบัน ศาสตราจารย์นั้น จะได้ทรงพระกรุณาโปรดเกล้าฯ แต่งตั้งโดยคำแนะนำของคณะกรรมการสภาสถาบัน
sectionNo: 49
content: มาตรา ๔๙ ศาสตราจารย์พิเศษนั้น จะได้ทรงพระกรุณาโปรดเกล้าฯ แต่งตั้งจากผู้ซึ่งเป็นหรือเคยเป็นอาจารย์พิเศษในวิชาที่ผู้นั้นมีความชำนาญเป็นพิเศษ โดยคำแนะนำของคณะกรรมการสภาสถาบัน หลักเกณฑ์ในการแต่งตั้งและคุณสมบัติของศาสตราจารย์พิเศษ ให้เป็นไปตามข้อบังคับของคณะกรรมการสภาสถาบัน
sectionNo: 50
content: มาตรา ๕๐ คณะกรรมการสภาสถาบันอาจแต่งตั้งผู้ซึ่งมีคุณสมบัติเหมาะสมและมิได้เป็นคณาจารย์ประจำในสถาบันเป็นรองศาสตราจารย์พิเศษหรือผู้ช่วยศาสตราจารย์พิเศษได้
sectionNo: 50
content: สถาบันอาจแต่งตั้งผู้ซึ่งมีคุณสมบัติเหมาะสมและมิได้เป็นคณาจารย์ประจำในสถาบันเป็นอาจารย์พิเศษได้โดยคำแนะนำของคณบดีหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะ หลักเกณฑ์ วิธีการแต่งตั้ง และคุณสมบัติของรองศาสตราจารย์พิเศษ ผู้ช่วยศาสตราจารย์พิเศษ และอาจารย์พิเศษ
sectionNo: 50
content: ให้เป็นไปตามข้อบังคับของคณะกรรมการสภาสถาบัน
sectionNo: 51
content: มาตรา ๕๑ ศาสตราจารย์ซึ่งมีความรู้ความสามารถและความเชี่ยวชาญเป็นพิเศษ และพ้นจากหน้าที่ในสถาบันไปแล้ว คณะกรรมการสภาสถาบันอาจแต่งตั้งให้เป็นศาสตราจารย์เกียรติคุณในวิชาที่ศาสตราจารย์นั้นมีความเชี่ยวชาญได้ หลักเกณฑ์และวิธีการแต่งตั้งศาสตราจารย์เกียรติคุณ ให้เป็นไปตามข้อบังคับของคณะกรรมการสภาสถาบัน
sectionNo: 52
content: มาตรา ๕๒ ให้ผู้เป็นศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ รองศาสตราจารย์พิเศษ ผู้ช่วยศาสตราจารย์ หรือผู้ช่วยศาสตราจารย์พิเศษ มีสิทธิใช้ชื่อศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ รองศาสตราจารย์พิเศษ ผู้ช่วยศาสตราจารย์ หรือผู้ช่วยศาสตราจารย์พิเศษ
sectionNo: 52
content: แล้วแต่กรณี เป็นคำนำหน้านาม เพื่อแสดงวิทยฐานะได้ตลอดไป
sectionNo: 4
content: หมวด ๔ ปริญญาและเครื่องหมายวิทยฐานะ
sectionNo: 53
content: มาตรา ๕๓ ปริญญามีสามชั้นคือ ปริญญาเอก เรียกว่า ดุษฎีบัณฑิต ใช้อักษรย่อ ด. ปริญญาโท เรียกว่า มหาบัณฑิต ใช้อักษรย่อ ม. ปริญญาตรี เรียกว่า บัณฑิต ใช้อักษรย่อ บ.
sectionNo: 54
content: มาตรา ๕๔ สถาบันมีอำนาจให้ปริญญาในสาขาวิชาที่มีการสอนในสถาบันได้ การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไร ให้ตราเป็นพระราชกฤษฎีกา
sectionNo: 55
content: มาตรา ๕๕ คณะกรรมการสภาสถาบันอาจออกข้อบังคับให้ผู้สำเร็จการศึกษาชั้นปริญญาตรีได้รับปริญญาเกียรตินิยมได้
sectionNo: 56
content: มาตรา ๕๖ คณะกรรมการสภาสถาบันอาจออกข้อบังคับกำหนดให้มีประกาศนียบัตรบัณฑิต อนุปริญญา และประกาศนียบัตรสำหรับสาขาวิชาใดได้ดังนี้ (๑) ประกาศนียบัตรบัณฑิต ออกให้แก่ผู้สำเร็จการศึกษาในสาขาวิชาใดสาขาวิชาหนึ่งภายหลังที่ได้รับปริญญาแล้ว (๒) อนุปริญญา
sectionNo: 56
content: ออกให้แก่ผู้สำเร็จการศึกษาตามหลักสูตรในสาขาวิชาใดสาขาวิชาหนึ่งก่อนถึงขั้นได้รับปริญญาตรี (๓) ประกาศนียบัตร ออกให้แก่ผู้สำเร็จการศึกษาเฉพาะวิชา
sectionNo: 57
content: มาตรา ๕๗ สถาบันมีอำนาจให้ปริญญากิตติมศักดิ์แก่บุคคลซึ่งสถาบันเห็นว่า ทรงคุณวุฒิสมควรแก่ปริญญานั้น แต่จะให้ปริญญาดังกล่าวแก่คณาจารย์ประจำ ผู้ดำรงตำแหน่งต่าง ๆ ในสถาบัน นายกสภาประจำสถาบัน กรรมการสภาประจำสถาบันในขณะที่ดำรงตำแหน่งนั้นมิได้ ชั้น สาขาของปริญญากิตติมศักดิ์
sectionNo: 57
content: และหลักเกณฑ์การให้ปริญญากิตติมศักดิ์ ให้เป็นไปตามข้อบังคับของคณะกรรมการสภาสถาบัน
sectionNo: 58
content: มาตรา ๕๘ คณะกรรมการสภาสถาบันอาจกำหนดให้มีครุยวิทยฐานะและเข็มวิทยฐานะเป็นเครื่องหมายแสดงวิทยฐานะของผู้ได้รับปริญญา ประกาศนียบัตรบัณฑิต อนุปริญญา หรือประกาศนียบัตรได้ และอาจกำหนดให้มีครุยประจำตำแหน่งประธานกรรมการสภาสถาบัน รองประธานกรรมการสภาสถาบัน กรรมการสภาสถาบัน นายกสภาประจำสถาบัน
sectionNo: 58
content: กรรมการสภาประจำสถาบัน และครุยประจำตำแหน่งคณาจารย์ประจำในสถาบันได้ การกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา ครุยวิทยฐานะ เข็มวิทยฐานะ และครุยประจำตำแหน่ง จะใช้ในโอกาสใด โดยมีเงื่อนไขอย่างใด
sectionNo: 58
content: ให้เป็นไปตามข้อบังคับของคณะกรรมการสภาสถาบัน
sectionNo: 59
content: มาตรา ๕๙ คณะกรรมการสภาสถาบันอาจออกข้อบังคับกำหนดให้มีเครื่องหมายหรือสัญลักษณ์ของคณะกรรมการสภาสถาบัน หรือเครื่องหมายหรือสัญลักษณ์ของสถาบันได้โดยประกาศในราชกิจจานุเบกษา สภาประจำสถาบันอาจออกข้อบังคับกำหนดให้มีเครื่องแบบ เครื่องหมายหรือเครื่องแต่งกายนักศึกษาได้ โดยประกาศในราชกิจจานุเบกษา
sectionNo: 5
content: หมวด ๕ บทกำหนดโทษ
sectionNo: 60
content: มาตรา ๖๐ ผู้ใดใช้ครุยวิทยฐานะ เข็มวิทยฐานะ ครุยประจำตำแหน่ง เครื่องหมายของสถาบัน เครื่องแบบ เครื่องหมาย หรือเครื่องแต่งกายนักศึกษา โดยไม่มีสิทธิที่จะใช้ หรือแสดงด้วยประการใด ๆ ว่าตนมีตำแหน่ง ปริญญา ประกาศนียบัตรบัณฑิต อนุปริญญา หรือประกาศนียบัตรของสถาบัน โดยที่ตนไม่มี
sectionNo: 60
content: ถ้าได้กระทำเพื่อให้บุคคลอื่นเชื่อว่าตนมีสิทธิที่จะใช้ หรือมีตำแหน่ง หรือมีวิทยฐานะเช่นนั้น ต้องระวางโทษจำคุกไม่เกินหกเดือน หรือปรับไม่เกินหนึ่งหมื่นบาท หรือทั้งจำทั้งปรับ ผู้ใดใช้ ปลอม เลียน ซึ่งเครื่องหมายหรือสัญลักษณ์ของคณะกรรมการสภาสถาบัน หรือเครื่องหมายหรือสัญลักษณ์ของสถาบัน ไม่ว่าจะทำเป็นสีใด
sectionNo: 60
content: หรือทำด้วยวิธีใด ๆ หรือทำให้ปรากฏที่วัตถุหรือสินค้าใด ๆ โดยมิได้รับอนุญาตจากคณะกรรมการสภาสถาบันหรือสถาบัน แล้วแต่กรณี ต้องระวางโทษจำคุกไม่เกินหนึ่งปี หรือปรับไม่เกินสองหมื่นบาท หรือทั้งจำทั้งปรับ
content: บทเฉพาะกาล
sectionNo: 61
content: มาตรา ๖๑ ในระยะเริ่มแรกให้คณะกรรมการสภาสถาบัน ประกอบด้วย (๑) รัฐมนตรีว่าการกระทรวงศึกษาธิการ หรือรัฐมนตรีช่วยว่าการกระทรวงศึกษาธิการที่รัฐมนตรีว่าการกระทรวงศึกษาธิการมอบหมาย เป็นประธานกรรมการสภาสถาบัน (๒) ปลัดกระทรวงศึกษาธิการ เป็นรองประธานกรรมการสภาสถาบัน (๓)
sectionNo: 61
content: กรรมการสภาการฝึกหัดครูตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ มาตรา ๑๐ (๓) (๔) (๕) และ (๖) ซึ่งดำรงตำแหน่งอยู่ในวันที่พระราชบัญญัติฉบับนี้ใช้บังคับ เป็นกรรมการสภาสถาบัน (๔) เลขาธิการสภาสถาบันราชภัฏ เป็นกรรมการและเลขานุการ ทั้งนี้
sectionNo: 61
content: ให้คณะกรรมการสภาสถาบันตาม (๓) ปฏิบัติหน้าที่ไปจนกว่าจะได้ทรงพระกรุณาโปรดเกล้าฯ แต่งตั้งกรรมการสภาสถาบันผู้ทรงคุณวุฒิ หรือได้มีการเลือกกรรมการสภาสถาบันตามพระราชบัญญัตินี้ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 62
content: มาตรา ๖๒ ในระยะเริ่มแรกให้สภาประจำสถาบัน ประกอบด้วย (๑) เลขาธิการสภาสถาบันราชภัฏ หรือรองเลขาธิการสภาสถาบันราชภัฏที่เลขาธิการสภาสถาบันราชภัฏมอบหมาย เป็นนายกสภาประจำสถาบัน (๒) อธิการผู้ดำรงตำแหน่งอยู่ในวันที่พระราชบัญญัตินี้ใช้บังคับ เป็นอุปนายกสภาประจำสถาบัน (๓)
sectionNo: 62
content: กรรมการประจำวิทยาลัยครูตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ มาตรา ๑๙ (๒) (๓) (๔) และ (๕) ซึ่งดำรงตำแหน่งอยู่ในวันที่พระราชบัญญัตินี้ใช้บังคับ เป็นกรรมการสภาประจำสถาบัน (๔) ผู้อำนวยการสำนักงานอธิการบดี เป็นกรรมการและเลขานุการ ทั้งนี้
sectionNo: 62
content: ให้นายกสภาประจำสถาบันและกรรมการสภาประจำสถาบันตามวรรคหนึ่งปฏิบัติหน้าที่ไปจนกว่าจะได้ทรงพระกรุณาโปรดเกล้าฯ แต่งตั้งนายกสภาประจำสถาบันหรืออธิการบดีหรือได้มีการเลือกหรือได้มีการแต่งตั้งกรรมการสภาประจำสถาบันตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 63
content: มาตรา ๖๓ ให้กลุ่มวิทยาลัยครูที่ดำเนินกิจการอยู่ในวันที่พระราชบัญญัตินี้ใช้บังคับเป็นกลุ่มสถาบันตามมาตรา ๙ และให้กรรมการในคณะกรรมการกลุ่มวิทยาลัยครูตามข้อบังคับสภาการฝึกหัดครู
sectionNo: 63
content: ซึ่งดำรงตำแหน่งอยู่ในวันที่พระราชบัญญัตินี้ใช้บังคับยังคงปฏิบัติหน้าที่ต่อไปจนกว่าจะได้มีการจัดตั้งกลุ่มสถาบันขึ้นใหม่ตามข้อบังคับของคณะกรรมการสภาสถาบัน ตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 64
content: มาตรา ๖๔ ให้ผู้ดำรงตำแหน่งอธิการอยู่ในวันที่พระราชบัญญัตินี้ใช้บังคับคงดำรงตำแหน่งต่อไปจนกว่าจะได้ทรงพระกรุณาโปรดเกล้าฯ แต่งตั้งอธิการบดีตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 64
content: ให้ผู้ดำรงตำแหน่งรองอธิการอยู่ในวันที่พระราชบัญญัตินี้ใช้บังคับคงดำรงตำแหน่งต่อไปจนกว่าผู้ดำรงตำแหน่งอธิการจะพ้นจากตำแหน่งตามวรรคหนึ่ง
sectionNo: 65
content: มาตรา ๖๕ การนับวาระการดำรงตำแหน่งของอธิการบดีตามมาตรา ๓๕ หรือคณบดีตามมาตรา ๔๒ ให้นับวันที่ได้รับแต่งตั้งให้ดำรงตำแหน่งตามพระราชบัญญัตินี้เป็นวาระแรก
sectionNo: 66
content: มาตรา ๖๖ ให้สำนักงานอธิการตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ เป็นสำนักงานอธิการบดีตามพระราชบัญญัตินี้ และให้ผู้ดำรงตำแหน่งหัวหน้าสำนักงานอธิการอยู่ในวันที่พระราชบัญญัตินี้ใช้บังคับเป็นผู้อำนวยการสำนักงานอธิการบดีตามพระราชบัญญัตินี้
sectionNo: 66
content: ให้ผู้อำนวยการสำนักงานอธิการบดีตามวรรคหนึ่ง ซึ่งดำรงตำแหน่งอยู่ในวันที่พระราชบัญญัตินี้ใช้บังคับคงดำรงตำแหน่งต่อไปจนกว่าจะได้แต่งตั้งผู้อำนวยการสำนักงานอธิการบดีตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 67
content: มาตรา ๖๗ ให้คณะวิชาตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ เป็นคณะตามพระราชบัญญัตินี้ และให้ผู้ดำรงตำแหน่งหัวหน้าคณะวิชาอยู่ในวันที่พระราชบัญญัตินี้ใช้บังคับเป็นคณบดีตามพระราชบัญญัตินี้ ให้คณบดีตามวรรคหนึ่ง
sectionNo: 67
content: ซึ่งดำรงตำแหน่งอยู่ในวันที่พระราชบัญญัตินี้ใช้บังคับคงดำรงตำแหน่งต่อไปจนกว่าจะได้แต่งตั้งคณบดีตามพระราชบัญญัตินี้ ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ ให้ผู้ดำรงตำแหน่งรองหัวหน้าคณะวิชาอยู่ในวันที่พระราชบัญญัตินี้ใช้บังคับเป็นรองคณบดีตามพระราชบัญญัตินี้
sectionNo: 67
content: และให้ดำรงตำแหน่งไปจนกว่าผู้ดำรงตำแหน่งคณบดีจะพ้นจากตำแหน่ง
sectionNo: 68
content: มาตรา ๖๘ ให้หน่วยงานที่เรียกชื่ออย่างอื่นเพื่อส่งเสริมวิชาการตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗ เป็นหน่วยงานที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้
sectionNo: 68
content: และให้ผู้ดำรงตำแหน่งหัวหน้าหน่วยงานที่เรียกชื่ออย่างอื่นเพื่อส่งเสริมวิชาการอยู่ในวันที่พระราชบัญญัตินี้ใช้บังคับเป็นหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้ จนกว่าจะมีการแต่งตั้งหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะตามพระราชบัญญัตินี้
sectionNo: 68
content: ซึ่งต้องไม่เกินหนึ่งร้อยแปดสิบวันนับแต่วันที่พระราชบัญญัตินี้ใช้บังคับ
sectionNo: 69
content: มาตรา ๖๙ ให้ผู้ซึ่งเป็นศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ ผู้ช่วยศาสตราจารย์ อาจารย์ และอาจารย์พิเศษของวิทยาลัยครูอยู่ในวันที่พระราชบัญญัตินี้ใช้บังคับ เป็นศาสตราจารย์ ศาสตราจารย์พิเศษ ศาสตราจารย์เกียรติคุณ รองศาสตราจารย์ ผู้ช่วยศาสตราจารย์ อาจารย์ และอาจารย์พิเศษ
sectionNo: 69
content: แล้วแต่กรณี ต่อไปตามพระราชบัญญัตินี้
sectionNo: 70
content: มาตรา ๗๐ บทบัญญัติแห่งพระราชบัญญัตินี้ไม่กระทบกระเทือนถึงหลักสูตรและสิทธิของผู้ซึ่งได้รับปริญญา อนุปริญญา ประกาศนียบัตร และหลักฐานแสดงผลการศึกษาอื่นของวิทยาลัยครูตามพระราชบัญญัติวิทยาลัยครู พ.ศ. ๒๕๑๘ แก้ไขเพิ่มเติมโดยพระราชบัญญัติวิทยาลัยครู (ฉบับที่ ๒) พ.ศ. ๒๕๒๗
sectionNo: 70
content: ซึ่งมีอยู่แล้วในวันที่พระราชบัญญัตินี้ใช้บังคับ
sectionNo: 71
content: มาตรา ๗๑ ในระหว่างที่ยังมิได้ตราพระราชกฤษฎีกา หรือออกประกาศกระทรวงศึกษาธิการ ระเบียบ หรือข้อบังคับเพื่อปฏิบัติการตามพระราชบัญญัตินี้ ให้นำพระราชกฤษฎีกา ประกาศกระทรวงศึกษาธิการ
sectionNo: 71
content: ระเบียบหรือข้อบังคับของสภาการฝึกหัดครูและระเบียบหรือข้อบังคับของวิทยาลัยครูที่ใช้อยู่ในวันที่พระราชบัญญัตินี้ใช้บังคับมาใช้บังคับโดยอนุโลม
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ “เนื่องจากวิทยาลัยครูที่จัดตั้งขึ้นตามพระราชบัญญัติวิทยาลัยครู พ.ศ. ๒๕๑๘ ได้รับพระราชทานชื่อจากพระบาทสมเด็จพระปรมินทรมหาภูมิพลอดุลยเดชว่า “สถาบันราชภัฏ”
content: ประกอบกับในปัจจุบันวิทยาลัยครูได้ให้การศึกษาสาขาวิชาอื่นนอกเหนือจากการให้การศึกษาในสาขาวิชาการศึกษา นอกจากนี้ สมควรให้สถาบันราชภัฏมีความอิสระและความคล่องตัว ทั้งในด้านการดำเนินการของสถาบันและเปิดสอนในระดับการศึกษาที่สูงกว่าปริญญาตรีได้ จึงจำเป็นต้องตราพระราชบัญญัตินี้”